|  |  |
| --- | --- |
| **Referat** | |
| **Møde** | Sundhedsdirektørernes Forretningsudvalg |
| **Tid** | Tirsdag den 17. juni 2025 kl. 16.00-17.00 |
| **Sted** | Mødelokale 2, Aalborg Universitetshospital Syd (højhuset, den gamle kantinegang) samt TEAMS |
| **Deltagere** | Anne Krøjer, BenteGraversen, Randi Sveistrup, Anne Chrismann  Ramsgaard (Teams), Peter Hvid Paulsen, Thomas Gajhede Haugaard. |
| **Gæster** | Mikkel Grimmeshave |
| **Afbud** | Haukur S. Thorsteinsson |

# **Opfølgning på møder**

Sundhedsdirektørernes Forretningsudvalg drøfter efter behov relevante møder siden sidst, herunder:

* Strategisk Sundhedsforum og kommunalt formøde den 23. maj
* Sundhedssamarbejdsudvalget den 3. juni
* Regionalt informationsmøde for kommuner i Sundhedsråd Vendsyssel den 10. juni (tilbagemelding fra mødet ved Anne Ramsgaard)

## Indstilling:

Det indstilles at Sundhedsdirektørernes Forretningsudvalg:

* Drøfter om de nævnte møder giver anledning til opfølgning i regi af Sundhedsdirektørernes Forretningsudvalg.

## *Referat:*

*Sundhedsdirektørernes Forretningsudvalg drøftede i forlængelse af det kommunale SSF-formøde den 23. maj, at det fælleskommunale sundhedssekretariat fra nu af tones mod de to sundhedsråd. Det betyder, at Peter Hvid Paulsen fremadrettet sekretariatsbetjener Sundhedsråd Limfjorden med Anne Krøjer som kontaktdirektør, mens Thomas Gajhede Haugaard fremadrettet sekretariatsbetjener Sundhedsråd Vendsyssel med Anne Ramsgaard som kontaktdirektør.*

*De kommunale ressourcepersoner i kommunerne er under udpegning, og efter endelig udpegning afholdes opstartsmøde om det forestående samarbejde. Opstartsmødet er planlagt for Sundhedsråd Limfjorden, mens ressourcepersonerne for Sundhedsråd Vendsyssel indkaldes ved gennemført udpegning.*

*Anne Ramsgaard orienterede om et velafholdt regionalt informationsmøde på Regionshospitalet i Hjørring den 10. juni med stor nysgerrighed på hinanden, hvor Region Nordjylland præsenterede de opgaver, der løses i regionalt regi. Blandt de emner der blev drøftet, var regionens tanker om akut sygepleje og midlertidige pladser, samt behovet for at tænke i nye løsninger. Derudover blev rekrutteringsudfordringer på SOSU-området nævnt i relation til opgaver, der skal løses tættere på borgeren, samt at man fra hospitalsledelsen oplever at komme tættere på det politiske rum.*

# **Forberedelse af kommende møder**

Sundhedsdirektørernes Forretningsudvalg drøfter efter behov forberedelse af kommende møder:

* Fælles Forretningsudvalg den 25. juni 2025: Dagsordenen forventes i overskriftsform at indeholde følgende:
  + Vision for tværsektorielt samarbejde (udvalget forelægges udkast til vision opdateret efter behandling i Sundhedssamarbejdsudvalget)
  + Governance (proces for udvikling af ny governancestruktur, herunder arbejdsgruppe)
  + Arbejdsplan for implementering af sundhedsreform

## Indstilling:

Det indstilles at Sundhedsdirektørernes Forretningsudvalg:

* Afgiver eventuelle bemærkninger til kommende møder

## *Referat:*

*Sundhedsdirektørernes Forretningsudvalg drøftede den foreløbige dagsorden til mødet og afgav input hertil, der fremgår af referatets punkt 3 herunder***.**

# **Sundhedsreformen**

I forbindelse med sundhedsreformen lægges der op til en forsat drøftelse af arbejdet med en nordjysk vision for det tværsektorielle samarbejde, ny governancestruktur, samt en opfølgning på det udsendte spørgeskema vedrørende opgaveflytning. Såfremt der er behov for drøftelse af øvrige emner relateret til sundhedsreformen, er der ligeledes mulighed for at tage dette op under punktet.

Vision for tværsektorielt samarbejde

Efter bestilling fra Kontaktudvalget er der arbejdet på et udkast til vision for det tværsektorielle samarbejde på sundhedsområdet. Et oplæg om visionen blev præsenteret på Sundhedssamarbejdsudvalgets møde den 3. juni, hvor der ikke var bemærkninger til indholdet. Dette oplæg er efterfølgende blevet bearbejdet til et udkast til vision (vedlagt som bilag).

Udkastet til vision har været rundsendt til kommentering i den kommunale sundhedsdirektørkreds og eventuelle kommunale bemærkninger til visionen kan behandles på mødet; indkomne kommunale bemærkninger præsenteres mundtligt på mødet. Regionen har tilsvarende udkastet til behandling, og eventuelle kommunale og regionale bemærkninger kan behandles på møde i Fælles Forretningsudvalg den 25. juni 2025. Visionen fremlægges herefter for Kontaktudvalget på møde i august.

Governance

Udvikling af ny governancestruktur blev senest behandlet på Strategisk Sundhedsforum og kommunalt formøde den 23. maj 2025. Det blev på Strategisk Sundhedsforum besluttet at nedsætte en tværsektoriel arbejdsgruppe med Fælles Forretningsudvalg som ophæng på direktørniveau; arbejdsgruppen har til opgave at lave udkast til en ny fælles tværsektoriel governancestruktur.

På møde i Fælles Forretningsudvalg den 25. juni 2025 forventes den videre proces for udvikling af den tværsektorielle governancestruktur sat på dagsordenen, herunder etablering og sammensætning af den nævnte arbejdsgruppe. Som forberedelse af behandlingen i Fælles Forretningsudvalg ønskes en drøftelse af forventninger til tidsplan, arbejdsgruppe (herunder niveau for kommunal repræsentation) og slutprodukt for ny tværsektoriel governancestruktur.

Ift. tidsplan for udvikling af den tværsektorielle governancestruktur er et muligt bud som følger:

* 25. juni - Fælles Forretningsudvalg: Fastlægger sammensætning og rammer for arbejdsgruppe samt udstikker forventninger til slutprodukt
* 11. august - Sundhedsdirektørernes Forretningsudvalg: Mulighed for kommunalt at drøfte status på arbejdet med ny governancestruktur
* 22. august - Fælles Forretningsudvalg: Udvalget gives en status på arbejdet med ny governancestruktur, herunder eventuelle spørgsmål og behov for input fra arbejdsgruppen
* 17. september - Sundhedsdirektørernes Forretningsudvalg: Mulighed for kommunalt at drøfte status på arbejdet med ny governancestruktur
* 22. september - Fælles Forretningsudvalg: Udvalget præsenteres for materiale om ny governancestruktur til kommentering inden forelæggelse for Strategisk Sundhedsforum
* 29. september – Strategisk Sundhedsforum (og kommunalt formøde): Materiale om ny governancestruktur præsenteres, drøftes og godkendes

Ovenstående procesforslag kan naturligvis suppleres med inddragelse af alle 11 kommuner (dialog mellem alle 11 sundhedsdirektører og/eller internt i de to kommunale sundhedsrådskredse), ligesom en afsluttende politisk godkendelse kan tænkes ind.

I tillæg til udviklingen af tværsektoriel governancestruktur i samarbejde med Region Nordjylland er der behov for en opfølgende drøftelse af den fælleskommunale governance, hvor et udkast blev præsenteret og drøftet på det kommunale formøde til Strategisk Sundhedsforum den 23. maj. Herunder hvordan eller hvorvidt der skal videreføres/etableres fælleskommunale regionsdækkende fora og kommunalt koordineres på tværs af de to sundhedsråd.

Som bilag er vedlagt det oplæg om ny governancestruktur, som blev vist på det kommunale formøde til Strategisk Sundhedsforum den 23. maj.

Status på kommunal besvarelse af spørgeskema vedr. opgaveflytning

På Strategisk Sundhedsforum den 23. maj blev skabelon for opgaveflytning godkendt, og den 26. maj blev denne udsendt til kommunerne til udfyldelse. Med henblik på mulighed for fælleskommunal behandling af besvarelserne inden oversendelse til Region Nordjylland blev deadline for besvarelse så vidt muligt sat til den 11. juni.

De indkomne kommunale besvarelser sendes enten ultimo uge 24 eller primo uge 25 til den kommunale sundhedsdirektørkreds med henblik på kommunal dialog og kvalitetssikring af besvarelserne. Herefter oversendes besvarelserne til Region Nordjylland senest den 1. juli. Der gives på mødet en status på indkomne kommunale besvarelser, og eventuelle opmærksomhedspunkter i besvarelserne kan drøftes.

## Indstilling:

Det indstilles at Sundhedsdirektørernes Forretningsudvalg:

* Behandler eventuelle kommunale bemærkninger til udkast til vision for det tværsektorielle samarbejde på sundhedsområdet
* Drøfter forventninger til tidsplan, arbejdsgruppe (herunder niveau for kommunal repræsentation) og slutprodukt for ny tværsektoriel governancestruktur (som forberedelse af behandling på Fælles Forretningsudvalg den 25. juni 2025)
* Drøfter fremadrettet fælleskommunal governancestruktur, herunder eventuelle regionsdækkende fælleskommunale fora og kommunal koordinering mellem sundhedsråd
* Tager status på kommunale besvarelser af spørgeskema om opgaveflytning til efterretning og drøfter eventuelle opmærksomhedspunkter i besvarelserne

## Bilag:

* Udkast til vision for tværsektorielt samarbejde på sundhedsområdet
* Oplæg om ny governancestruktur fra det kommunale formøde til Strategisk Sundhedsforum den 23. maj

## *Referat:*

*Sundhedsdirektørernes Forretningsudvalg drøftede visionen for det tværsektorielle samarbejde og havde kun få overvejelser om mindre rettelser, herunder brugen af termerne patient/borger, samt vigtigheden af at have en politisk afsender på visionen. Disse forslag tages op på mødet i Fælles Forretningsudvalg den 25. juni 2025.*

*I forbindelse med arbejdsgruppen for udvikling af en fælles governancestruktur besluttede Sundhedsdirektørernes Forretningsudvalg, at der udpeges en kommunal chef fra hvert af de to sundhedsråds områder til at indgå i arbejdsgruppen sammen med én fra det fælleskommunale Sundhedssekretariat. Den kommunale udpegning til gruppen afklares inden sommerferien. I den videre dialog med Region Nordjylland lægges op til, at der udarbejdes et kommissorium for arbejdsgruppens virke; herunder ligeværdig sammensætning, tidsplan og formål. Der arbejdes forventeligt frem mod en status på SSF-mødet den 29. september 2025, og en endelig fastlæggelse af governancestruktur på SSF-mødet den 25. november 2025.*

*Den fremadrettede fælleskommunale governancestruktur og den kommunale koordinering mellem sundhedsrådene blev drøftet. Der var enighed om at den kommunale governance skal sikre koordinering på tværs af sundhedsrådene. Der skal i den forbindelse være opmærksomhed på etableringen af det kommunale Sundhedskoordinationsforum, og herunder samspillet på sekretariatsniveau med KL-konsulenten tilknyttet dette forum.*

*Sundhedsdirektørernes Forretningsudvalg tog status på de kommunale besvarelser af spørgeskema om opgaveflytning til efterretning. Der er mulighed for yderligere dialog og kvalitetssikring af besvarelserne inden besvarelserne oversendes til Region Nordjylland.*

*Sundhedsdirektørernes Forretningsudvalg drøftede afslutningsvist, at den tværsektorielle arbejdsplan for implementering af sundhedsreform og de tilhørende to do-lister opdateres efter mødet i Fælles Forretningsudvalg den 25. juni.*

# **Arbejdet for nordjyske medlemmer i KL-baggrundsgrupper vedr. sundhedsreform**

På det kommunale formøde til Strategisk Sundhedsforum den 23. maj 2025 drøftede sundhedsdirektørkredsen mulighederne for sparring og involvering for de nordjyske medlemmer af KL-baggrundsgrupper vedr. sundhedsreformen. Der skal besluttes en konkret model for baggrundsgruppemedlemmernes muligheder for involvering og sparring. På mødet drøftes mundtligt model for dette med henblik på at sekretariatet efterfølgende melder ud om dette til sundhedsdirektørkredsen og baggrundsgruppernes nordjyske medlemmer.

## Indstilling:

Det indstilles at Sundhedsdirektørernes Forretningsudvalg:

* Beslutter model for involvering og sparring for de nordjyske medlemmer af KL-baggrundsgrupper vedr. sundhedsreformen

## *Referat:*

*Sundhedsdirektørernes Forretningsudvalg drøftede, at den aftalte procedure på formødet til SSF-mødet den 23. maj 2025 fastholdes – se særskilt referat udsendt pr. mail den 28. maj 2025.*

# **Nyt fra KKR-Nordjylland**

KKR-sekretariatet orienterer mundtligt på mødet om eventuelle relevante sager.

## Indstilling:

Det indstilles at Sundhedsdirektørernes Forretningsudvalg:

* Tager orienteringen til efterretning.

## Referat:

*Der var ingen sager til orientering under dette punkt.*

# **Eventuelt**

## Referat:

*Fællessekretariatet er blevet anmodet om at der udpeges to repræsentanter til styregruppen for sundhedsprofilen (”Hvordan har du det”). Det blev aftalt, at udpegningen foretages på chefniveau, og at fællessekretariatet skriver ud med henblik på at finde en ny repræsentation i styregruppen.*

# **Næste møde**

# Næste møde i Sundhedsdirektørernes Forretningsudvalg er den 11. august kl. 10.30-11.30 (via Teams).